CELEX: 62013TN0463
Language: el
Date: 2013-08-30 00:00:00
Title: Υπόθεση T-463/13: Προσφυγή της 30ής Αυγούστου 2013 — Comunidad Autónoma de Galicia κατά Επιτροπής

19.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 304/25
            
         Προσφυγή της 30ής Αυγούστου 2013 — Comunidad Autónoma de Galicia κατά Επιτροπής
   (Υπόθεση T-463/13)
   2013/C 304/43
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Comunidad Autónoma de Galicia (Santiago de Compostela, Ισπανία) (εκπρόσωποι: M. Lorenzo Outón, P. Egerique Mosquera, abogados)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση και να διαπιστώσει ότι στην περίπτωση της Comunidad Autónoma de Galicia τα ληφθέντα μέτρα δεν συνιστούσαν κρατική ενίσχυση,
            
         
               —
            
            
               επικουρικώς, σε περίπτωση που απορριφθεί το πρώτο αίτημα, να ακυρώσει την προσβαλλόμενη απόφαση, προκειμένου να διαπιστωθεί ότι η RETEGAL δεν είναι ούτε άμεσος ούτε έμμεσος δικαιούχος παράνομης κρατικής ενισχύσεως, και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσβαλλόμενη απόφαση στην παρούσα υπόθεση είναι η ίδια με την προσβαλλόμενη απόφαση στις υποθέσεις Τ-461/13, Ισπανία κατά Επιτροπής, και T-462/13, Comunidad Autónoma del País Vasco και Itelazpi κατά Επιτροπής.
   Οι λόγοι ακυρώσεως και τα κύρια επιχειρήματα ταυτίζονται με τους λόγους και τα επιχειρήματα που προβλήθηκαν στις ως άνω υποθέσεις.
   Ειδικότερα, προβάλλεται:
   
               1)
            
            
               Πλάνη περί το δίκαιο καθόσον η Επιτροπή έκρινε ότι υπάρχει κρατική ενίσχυση, δυνάμει του άρθρου 107, παράγραφος 1, ΣΛΕΕ.
            
         
               2)
            
            
               Παράβαση του άρθρου 106, παράγραφος 2, ΣΛΕΕ, καθόσον η Επιτροπή δεν έκρινε ότι τα επίμαχα μέτρα ήσαν συμβατά με την εσωτερική αγορά.
            
         
               3)
            
            
               Παράβαση του άρθρου 107, παράγραφος 3, στοιχείο γ', ΣΛΕΕ, καθόσον με την προσβαλλόμενη απόφαση η κρατική ενίσχυση χαρακτηρίσθηκε ως ασυμβίβαστη με την κοινή αγορά λόγω του ότι δεν τηρήθηκε το κριτήριο της τεχνολογικής ουδετερότητας, μολονότι έγινε δεκτό ότι στον επίμαχο δημόσιο τομέα υφίστανται δομικές ανεπάρκειες και ότι η κρίσιμη κρατική επέμβαση υπαγορεύθηκε από σκοπό γενικού συμφέροντος.
            
         
               4)
            
            
               Πλάνη εκτιμήσεως ως προς το ότι είχε χορηγηθεί παράνομη κρατική ενίσχυση στην RETEGAL, ίδιο λειτουργικό όργανο της Comunidad Autónoma de Galicia, καθόσον το ως άνω όργανο προμηθεύτηκε και εγκατέστησε απλώς τον χρηματοδοτούμενο με τους επίμαχους δημόσιους πόρους εξοπλισμό, προκειμένου να παραχωρήσει μεταγενέστερα τη χρήση του στους δήμους, ώστε οι δήμοι να είναι σε θέση να παράσχουν τη δημόσια υπηρεσία ραδιοτηλεοράσεως σε αγροτικές και απομακρυσμένες περιοχές και, επομένως, να καλύπτουν τις ανεπάρκειες της αγοράς στις εν λόγω περιοχές.